પતંજલિ આયુર્વેદ કંપનીએ ડિજિટલ ક્ષેત્રે ઝંપલાવી દીધુ છે. ડિજિટલ પેમેન્ટ માટે સ્વદેશી સમૃદ્ધિ કાર્ડ લાવી રહી છે. જેના દ્વારા ગ્રાહકો ખાસ ડિસ્કાઉન્ટ સાથે પતંજલિના ઉત્પાદનો ખરીદી શકશે. સામાન્ય ડેબિટ કે ક્રેડિટ કાર્ડ જેવા દેખાતા સ્વદેશી સમૃદ્ધિ કાર્ડ દ્વારા ખરીદી પર 10 ટકા કેશબેક પણ મળશે. તેની સાથે કાર્ડ હોલ્ડરને આકસ્મિક મોત સામે પાંચ લાખનો વીમો અને કાયમી વિકલાંગતા પર અઢી લાખનો વીમો મળશે. આ રકમ કાર્ડહોલ્ડરના પરિવારને મળશે.